30.5.2009 Den Europæiske Unions Tidende L 135/29 KOMMISSIONEN KOMMISSIONENS BESLUTNING af 28. maj 2009 om ændring af Kommissionens beslutning 2006/133/EF om et krav til medlemsstaterne om midlertidigt at træffe supplerende foranstaltninger mod spredning af Bursaphelenchus xylophilus (Steiner et Buhrer) Nickle et al. (fyrretræsnematoden) for så vidt angår andre områder i Portugal end dem, hvor den vides ikke at forekomme (meddelt under nummer K(2009) 3868) (2009/420/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skade- gørere på planter eller planteprodukter og mod deres spredning inden for Fællesskabet (1), særlig artikel 16, stk. 3, og ud fra følgende betragtninger: Portugal er i færd med at gennemføre en udryddelsesplan for at imødegå spredning af fyrretræsnematoden i henhold til Kommissionens beslutning 2006/133/EF ). Det Forenede Kongerige underrettede den 16. januar 2009 Kommissionen om tilbageholdelse af træemballe- ringsmateriale, der kom fra Portugal og indeholdt levende fyrretræsnematoder, og som ikke var mærket i overens- stemmelse med FAO's internationale standard for plan- tesundhedsforanstaltninger nr. 15 om »Guidelines for regulating wood packaging material in international trade« (i det følgende benævnt »FAO's internationale stan- dard for plantesundhedsforanstaltninger nr. 15«) som påkrævet i henhold til beslutning 2006/133/EF. Belgien underrettede den 20. februar 2009 Kommissi- onen om fem sendinger af bark og træaffald, der kom fra Portugal og ikke opfyldte de fastsatte krav. Den tilba- geholdte bark var ledsaget af certifikater for plantesund- hedsmæssig behandling ved gasning. Ifølge beslutning 2006/133/EF skal bark imidlertid underkastes varmebe- handling. Hvad den tilbageholdte sending af træaffald angik, blev der desuden fundet uoverensstemmelser i den ledsagende dokumentation. ()) EFT L 169 af 10.7.2000, s. 1. (?) EUT L 52 af 23.2.2006, s. 34. () (6) Spanien underrettede den 11. februar 2009 Kommissi- onen om tilbageholdelse af sendinger af bark og træaffald af modtageligt træ, der kom fra Portugal, og hvori der blev fundet levende fyrretræsnematoder. Spanien under- rettede den 20. februar 2009 og den 3. marts 2009 Kommissionen om tilbageholdelse af sendinger af modta- geligt træ, der kom fra Portugal, og som ikke var ledsaget af et plantepas som påkrævet i henhold til punkt 1, litra a), i bilaget til beslutning 2006/133/EF. Spanien under- rettede den 3., 6. og 18. marts 2009 Kommissionen om tilbageholdelse af sendinger af træemballeringsmateriale, der kom fra Portugal, og som ikke var mærket i over- ensstemmelse med FAO's internationale standard for plantesundhedsforanstaltninger nr. 15 som påkrævet i henhold til beslutning 2006/133/EF. Irland underrettede den 1. april 2009 Kommissionen om tilbageholdelse af træemballeringsmateriale, der kom fra Portugal, og hvori der blev fundet levende fyrretræsne- matoder. Irland underrettede endvidere den 21. april 2009 Kommissionen om tilbageholdelse af fire sendinger af træemballeringsmateriale, der kom fra Portugal og ikke var mærket i overensstemmelse med FAO's internationale standard for plantesundhedsforanstaltninger nr. 15. Litauen underrettede den 24. marts 2009 og den 3. april 2009 Kommissionen om tilbageholdelse af træemballe- ringsmateriale, der kom fra Portugal og ikke var mærket i overensstemmelse med FAO's internationale standard for plantesundhedsforanstaltninger nr. 15. Kommissionen aflagde kontrolbesøg i Portugal i perioden 2.-11. marts 2009, hvor det viste sig, at der ikke fore- tages fuld kontrol af flytninger af træ og træemballerings- materiale som påkrævet i henhold til beslutning 2006/133/EF. Inspektørerne konstaterede navnlig flere tilfælde af manglende opfyldelse af de fastsatte krav under kontrol af vejkontroller ved den spanske grænse. Det kan derfor ikke udelukkes, at fyrretræsnematoden spredes til områder uden for de afgrænsede områder i Portugal.